Fotogalereya: “Volfsburg”ga taslim bo‘lgan “Real”, “Manchester Siti”ga penaltidan gol urolmagan Ibragimovich

Toshkent vaqti bilan 7-aprelga o‘tar kechasi futbol bo‘yicha Yevropa Chempionlar Ligasi chorak final dastlabki uchrashuvlari doirasida navbatdagi ikki o‘yin — “Volfsburg” (Germaniya) — “Real Madrid” (Ispaniya) hamda “PSJ” (Fransiya) — “Manchester Siti” (Angliya) bahslari bo‘lib o‘tdi.
O‘yindan avval ko‘pchilik “Real”ning imkoniyatlarini yaqqol yuqori baholagan edi.

Biroq hisob “Volfsburg” tomonidan ochildi — Kazemironing qo‘polligi uchun belgilangan penaltidan Rodriges aniq foydalandi.

So‘ng, birinchi taymning o‘zida, Arnold “Volfsburg”ning ajoyib kombinatsiyasini gol bilan yakunladi — 2:0.

“Real” — shokda.

Ronaldu ham hech narsa qila olmadi.

12-aprel kuni bo‘ladigan javob uchrashuvida qanday natija qayd etilishidan qat’iy nazar, “Volfsburg” o‘z ishqibozlarini rostmana xursand qila oldi.

Chorak finalning eng ko‘p kutilgan to‘qnashuvi barcha umidlarni oqladi.

Kutilmagan start — Ibragimovich penaltidan gol ura olmadi.

“Sen urmasang, senga urishadi” degandek, Kevin De Bryuyne ham hisobni ochdi, ham “Manchester Siti”ni hisobda oldinga olib chiqdi.

Lekin Manchester klubi ishqibozlari ko‘p xursand bo‘lishmadi — Fernandoning qo‘pol xatosidan unumli foydalanib, Ibragimovich tablodagi muvozanatni tikladi.

Ikkinchi bo‘limda “PSJ” hisobda oldinga chiqib oldi — o‘z vaqtida “Manchester Siti”da ham o‘ynashga ulgurgan Rabyo gol urdi.

Lekin 72-daqiqada Fernandinyo hisobni tenglashtirishdi — 2:2.

To‘qnashuvning davomi endi 12-aprel kuni Manchesterda bo‘ladi.